

Ajándékozási szerződés
amely létrejött egyrészről

a Pilkó Bt., székhelye: 5435 Martfű, Babits M. út 17., adószáma: 22102698-2-16, ügyvezető: ifj. Takács István, Martfű, Babits M. út 17. szám alatti lakos, mint ajándékozó (továbbiakban: Ajándékozó) másrészről:

Martfű Város Önkormányzata székhelye: 5435 Martfű, Szent István tér 1. törzsszáma: 733018, képviseli: Dr. Papp Antal polgármester, mint megajándékozott (továbbiakban: Megajándékozott) között 

az alulírott helyen és időben, az alábbi feltételekkel:


1. A szerződő felek rögzítik, hogy jelen szerződés megkötésére azért kerül sor, mert az Ajándékozó a 2. pontban meghatározott eszköz átadásával Martfű városban a Megajándékozott által biztosított városi szabadidős- és versenysport helyszínének, a városi sportcsarnok tisztántartása színvonalának javítását kívánja elősegíteni. Ennek érdekében az Ajándékozó kiköti, hogy a Megajándékozott az átadásra kerülő eszközt (gépet) kizárólag a városi sportcsarnok takarítási feltételeinek javítására használhatja fel.

2. Ajándékozó az 1. pontban meghatározott cél megvalósítása érdekében jelen szerződéssel 1 db használt, 3 éves NILFISK BA 410 típusú, 103520272 szériaszámú, 0,99 KW teljesítményű, 400.000 Ft + ÁFA forgalmi értékű takarítógépet ad át a Megajándékozott részére, egyben felajánlja a határozatlan idejű, térítésmentes szervízelését is.

3. A Megajándékozott a 2. pontban meghatározott eszközt, valamint az ehhez kapcsolódó határozatlan ideig tartó térítésmentes szervízelést köszönettel elfogadja.

4. A szerződő felek megállapodnak, hogy az Ajándékozó az ajándék tárgyát képező eszközt jelen szerződés aláírása alkalmával átadja a Megajándékozottnak.

5. Megajándékozott kötelezettséget vállal arra, hogy azt kizárólag az 1. pontban megjelölt közérdekű cél megvalósítása érdekében használja fel.

6. Ajándékozó kijelenti, hogy a jelen szerződéssel adományozott ajándékért, valamint az ehhez kapcsolódó határozatlan idejű szervízelésért semminemű ellenszolgáltatást nem kér, a jövőben sem vár el. 

7. Felek kijelentik, hogy Megajándékozottat – mint önálló költségvetési szervet – az illetékekről szóló 1990. évi XCIII. törvény 5. § (1) b.) pontja értelmében teljes személyes illetékmentesség illeti meg.









8. Szerződő felek megállapodnak, hogy jelen szerződéssel kapcsolatban felmerülő esetleges költségeket Megajándékozott viseli.

Felek jelen szerződést, mint akaratukkal mindenben megegyezőt – elolvasás és tartalmának közös értelmezése után – jóváhagyólag írták alá.

Martfű, 2015. február 26.




ifj. Takács István                                                         Martfű Város Önkormányzata
ajándékozó


                                                                         Dr. Papp Antal
                                                                         polgármester
                                                                         megajándékozott

Ellenjegyzem:

